*Likumprojekts*

**Grozījumi likumā “Par zemes dzīlēm”**

Izdarīt likumā “Par zemes dzīlēm” (Latvijas Vēstnesis, 1996, 87. nr., 1999., 52./53. nr., 2000, 321./322. nr., 2004, 208. nr., 2006, 166. nr., 2009, 97., 2010, 106. nr., 2010, 178. nr., 2010, 205. nr., 2013, 106. nr., 2017, 3.nr.) šādu grozījumu:

Izteikt 10.panta otro daļu šādā redakcijā:

“(2) Ministru kabineta noteiktajos gadījumos attiecībā uz publiskas personas īpašumā esošo zemi zemes dzīļu izmantošanas licenci derīgo izrakteņu ieguvei, izņemot ogļūdeņražu ieguvi, vai bieži sastopamo derīgo izrakteņu ieguves atļauju izsniedz personai, kura uzvarējusi konkursā vai izsolē par zemes nomas tiesībām un licences vai atļaujas saņemšanu. Publiska persona var nerīkot konkursu vai izsoli par zemes nomas tiesībām un licences vai atļaujas saņemšanu, tostarp attiecībā uz valsts nozīmes derīgo izrakteņu atradnēm, ja publiskas personas īpašumā esošo zemi zemes dzīļu izmantošanai nodod nomā publiskas personas kapitālsabiedrībai, ievērojot šādus nosacījumus:

1) derīgo izrakteņu ieguve nepieciešama publiskas lietošanas transporta infrastruktūras būvniecības, uzturēšanas un atjaunošanas vajadzībām;

2) derīgie izrakteņi tiek izmantoti tikai publiskas lietošanas transporta infrastruktūras būvniecības, uzturēšanas un atjaunošanas vajadzībām.”

Iesniedzējs:

Satiksmes ministrs U.Augulis

Vīza: Valsts sekretārs K.Ozoliņš

Jirgena, 67028016

Baiba.Jirgena@sam.gov.lv